Väike, õdus, väga roheline Goa stiilis ehitatud 2* hotell Baga ja Calangute ranna vahel. Kodune atmosfäär, sõbralik teenindus. Pealinna Panajisse 14 km, lennujaama 45 km.  Hotellist randa viib 200m pikkune palmiallee. 1- ja 2-korruselised majakesed asuvad hooldatud murul palmide all. Rahulik, vaikne ja samas hea asukohaga elu ja möllu lähedal. Baga kuulsad rannarestoranid Tito's ja Mambo's on lühikese jalutuskäigu kaugusel. Teisel poole on kauplemist  tulvil Baga-Calangute maantee. Hotellitoad ja bassein on pigem väikesed kui avarad.  Hotellis on ayurveda massaažikeskus.    Rand: Rand on 200 m kaugusel. Randa viib palmipuude vahelt privaatne jalgrada.  Basseinid: Basseinis on võrega eraldatud väike mullibassein, samuti lastebassein.  Vaba aeg ja sport: Mängude tuba  Restoranid, baarid: Restoran Madrigal pakub rahvusvahelisi ja india roogi. Paar korda nädalas õhtuti elav muusika. Hea varustusega rustikaalne kokteilibaar.  Teenused: Rahavahetus ▪ kauplus ▪ internetikohvik ▪ seif ▪ pesula  Toad:  46 tuba, kõik toad rõdu või terrassiga. Tavatoad on väikesed, neis on konditsioneer. Tavatoa asemel on võimalik valida väike bangalo, milles on laeventilaator. Konditsioneeri ei ole. Samas jahutab bangaloid ka puude vari. Tuppa mahub 3 inimest.  Tubades on: Telefon ▪ minibaar ▪ televiisor    Hinnad:  Teid huvitava reisi hinna leidmiseks valige sobiv kuu. Tabelis on kõigepealt reisipaketi hind inimese kohta reiside kaupa, siis lisamaksud ja soodustused.  Hinnas on:  ▪ Lend Tallinn-Goa-Tallinn  ▪ Lennujaamatransfeerid  ▪ Majutus vastavalt oma valikule kas kaheses tavatoas või bangalos (sama hinnaga)  ▪ Eestikeelsete reisijuhtide  teenused  Hinnale lisandub:  ▪ Viisa 900 krooni  ▪ Kindlustus (soovi korral)  Märkused:  ▪ Jõulu- ja aastavahetuse reiside hinnas on pidulikud õhtusöögid